CELEX: 62017TN0231
Language: da
Date: 2017-04-20 00:00:00
Title: Sag T-231/17: Sag anlagt den 20. april 2017 — SE mod Rådet

3.7.2017   
            
            
               DA
            
            
               Den Europæiske Unions Tidende
            
            
               C 213/31
            
         Sag anlagt den 20. april 2017 — SE mod Rådet
   (Sag T-231/17)
   (2017/C 213/43)
   Processprog: fransk
   
      Parter
   
   
      Sagsøger: SE (ved advokat N. de Montigny)
   
      Sagsøgt: Rådet for Den Europæiske Union
   
      Sagsøgerens påstande
   
   Sagsøgeren har nedlagt følgende påstande:
   
               —
            
            
               Annullation af afgørelsen af 22. juni 2016 truffet af kontoret for Individuelle Rettigheder om afslag på at anerkende sagsøgerens barnebarn som værende et barn, over for hvem sagsøgeren har forsørgerpligt.
            
         
               —
            
            
               Om fornødent annullation af den udtrykkelige afgørelse af 24. januar 2017 om afslag på den klage, der blev indgivet den 19. september 2016.
            
         Følgelig:
   
               —
            
            
               fastslås, at sagsøgerens barnebarn er et barn, over for hvem sagsøgeren har forsørgerpligt i medfør af artikel 2, stk. 2, tredje afsnit, i bilag VII til vedtægten at regne fra den 13. juni 2016.
            
         
               —
            
            
               fastslås, at sagsøgerens barnebarn er omfattet af den fælles sygeforsikringsordning (RCAM) via sagsøgeren at regne fra den 13. juni 2016.
            
         
               —
            
            
               tilpligtes Rådet at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende vedrører en retlig fejl samt fejl ved anvendelsen og fortolkningen af artikel 2, stk. 2, tredje afsnit, i bilag VII til tjenestemandsvedtægten, som Rådet har begået i forbindelse med vedtagelsen af de anfægtede afgørelser.
            
         
               2.
            
            
               Andet anbringende vedrører tilsidesættelse af princippet om god forvaltning.
            
         
               3.
            
            
               Tredje anbringende vedrører tilsidesættelse af artikel 24 i chartret om grundlæggende rettigheder.